z 20. júna 2019,

**ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení zákona č. [555/2007 Z. z.](http://www.epi.sk/zz/2007-555), zákona č. [463/2008 Z. z.](http://www.epi.sk/zz/2008-463), zákona č. [242/2011 Z. z.](http://www.epi.sk/zz/2011-242), zákona č. [338/2013 Z. z.](http://www.epi.sk/zz/2013-338), zákona č. [240/2014 Z. z.](http://www.epi.sk/zz/2014-240), zákona č. [140/2015 Z. z.](http://www.epi.sk/zz/2015-140), zákona č. [242/2015 Z. z.](http://www.epi.sk/zz/2015-242), zákona č. [287/2016 Z. z.](http://www.epi.sk/zz/2016-287), zákona č. [266/2017 Z. z.](http://www.epi.sk/zz/2017-266) a zákona č. [289/2018 Z. z.](http://www.epi.sk/zz/2018-289) sa mení a dopĺňa takto:

1. V § 1 ods. 1 sa slová „60 %“ nahrádzajú slovami „sumu rovnajúcu sa 65 %“ a na konci sa bodka nahrádza čiarkou a pripájajú sa tieto slová: „zaokrúhlenú na 10 eurocentov nahor.“.
2. V § 1 odsek 8 znie:

 „(8) Suma vianočného príspevku

1. je 200 eur, ak suma dôchodku alebo úhrn súm dôchodkov je najviac v sume životného minima pre jednu plnoletú fyzickú osobu,4)
2. sa určí podľa vzorca uvedeného v prílohe č. 1, ak suma dôchodku alebo úhrn súm dôchodkov je vyšší ako suma životného minima pre jednu plnoletú fyzickú osobu a súčasne nepresiahne sumu dvojnásobku životného minima pre jednu plnoletú fyzickú osobu,
3. sa určí podľa vzorca uvedeného v prílohe č. 2, ak suma dôchodku alebo úhrn súm dôchodkov je vyšší ako dvojnásobok sumy životného minima pre jednu plnoletú fyzickú osobu; suma vianočného príspevku je najmenej 10 eur.“.
4. V § 1 ods. 9 sa slová „písm. b)“ nahrádzajú slovami „písm. b) a c)“.
5. Doterajšia príloha sa označuje ako príloha č. 1, ktorá vrátane nadpisu znie:

„Príloha č. 1

k zákonu č. 592/2006 Z. z.

**URČENIE SUMY VIANOČNÉHO PRÍSPEVKU PODĽA § 1 ods. 8 písm. b)**

Suma vianočného príspevku podľa § 1 ods. 8 písm. b) sa určí podľa tohto vzorca:

VP = 200 – 0,36 \* (D - ŽM),

|  |
| --- |
| kde VP je suma vianočného príspevku, |
| D je suma dôchodku alebo úhrn súm dôchodkov, |
| ŽM je suma životného minima pre jednu plnoletú fyzickú osobu.“. |

1. Za prílohu č. 1 sa vkladá príloha č. 2, ktorá vrátane nadpisu znie:

„Príloha č. 2

k zákonu č. 592/2006 Z. z.

**URČENIE SUMY VIANOČNÉHO PRÍSPEVKU PODĽA § 1 ods. 8 písm. c)**

Suma vianočného príspevku podľa § 1 ods. 8 písm. c) sa určí podľa tohto vzorca:

VP = max {174,52 – 0,36 \* (D - ŽM); 10},

|  |
| --- |
| kde VP je suma vianočného príspevku, |
| D je suma dôchodku alebo úhrn súm dôchodkov, |
| ŽM je suma životného minima pre jednu plnoletú fyzickú osobu.“. |

**Čl. II**

Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. 393/2012 Z. z., zákona č. 96/2013 Z. z., zákona č. 177/2018 Z. z. a zákona č. 375/2018 Z. z. sa mení a dopĺňa takto:

1. V § 6 ods. 7 druhej vete sa suma „597 490 eur“ nahrádza sumou „697 490 eur“.
2. Za § 16b sa vkladá § 16c, ktorý vrátane nadpisu znie:

**„§ 16c**

**Prechodné ustanovenia k úprave účinnej od 1. septembra 2019**

Žiadosť o dotáciu na podporu rekondičných aktivít podľa § 6 ods. 1 písm. b) na rozpočtový rok 2019 sa predkladá ministerstvu v dvoch vyhotoveniach v termíne od 1. septembra 2019 do 15. septembra 2019. Informácie uvedené v § 14 ods. 3 písm. d) a e) zverejní ministerstvo na svojom webovom sídle 1. septembra 2019. “.

**Čl. III**

Tento zákon nadobúda účinnosť 1. septembra 2019.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky